John Hou Sæter

John Hou Sæter, også kjent under sitt kinesiske navn Hou Yongyong (kinesisk: 侯永永, født 13. januar 1998) er en norskfødt kinesisk fotballspiller som spiller for .

Karriere
Da han var 10 år gammel deltok han i en internasjonal talentkonkurranse arrangert av Manchester United. Han ble utvalgt som en av de 37 av over 20 000 som fikk delta i finalen på Manchester United gamle treningsanlegg på The Cliff. Han endte på en 2.-plass.

Rosenborg
Sæter debuterte for A-laget til Rosenborg den 24. april 2014 i 1. runde-cupkampen mot Orkla i en alder av 16 år og 101 dager, og ble dermed tidenes yngste Rosenborg-debutant. Han spilte hele kampen i 3–0-seieren og var delaktig i 1–0-scoringen med å levere en målgivende. Hans debut i Tippeligaen, kom i 3–0-seieren mot Aalesund den 28. september i Tippeligaen 2014. Han ble dermed Rosenborgs yngste debutant i Tippeligaen med sine 16 år og 258 dager, han slo dermed Ola By Rises gamle rekord med ni dager. Den 18. september 2022 tok Magnus Holte over rekorden som Rosenborgs yngste spilleren i seriesammenheng. Den 6. november 2022 ble rekorden som tidenes yngste Rosenborg-debutant tatt over av Sverre Halseth Nypan, med 15 år og 322 dager.

Den 9. juli 2015 fikk han sin E-cup debut hjemme mot Vikingur fra Færøyene.

I sesongen 2015 var han med å vinne både Tippeligaen og Cupfinalen. Cupseieren betød at han sammen med Sivert Solli og Andreas Helmersen ble de tre første i Norge til å ha vunnet G16 NM, Junior NM og Senior NM. Hou Sæter og Helmersen har i tillegg vunnet G16 NM to ganger. Hou Sæter scoret i begge G16 NM finalene og i Junior NM finalen.

Ranheim (lån)
Den 17. august 2016 signerte Hou Sæter en ny toårskontrakt med Rosenborg og ble samtidig lånt ut til Ranheim for resten av sesongen.

Den 11. september 2016 scoret han sine to første mål for Ranheim mot Levanger.

Stabæk
Den 3. juli 2017 skrev han under en fire og et halvt års kontrakt med Stabæk.

Beijing Guoan 
I januar 2019 ga han opp sitt norske statsborgerskap, tok kinesisk statsborgerskap og undertegnet kontrakt med Beijing Guoan.

Landslaget
Den 6. november 2018 ble han tatt ut i sin første landslagstropp for  i kampen mot Tyrkia U21 (20. november).

Statistikk 
(Sist oppdatert 23. oktober 2016Spillerprofiler John Hou Sæter ranheimfotball.no )

Referanser

Eksterne lenker 
 
  - Tidenes yngste Rosenborg debutant
  - Første kamptropp
  - Man Utd talentkonkurranse
 Offisiell statistikk for Rosenborg Ballklub, John Hou Sæter

Norske fotballspillere
Norgesmestere i fotball
Fotballspillere for Rosenborg BK
Fotballspillere for Ranheim Fotball
Fotballspillere for Stabæk Fotball
Fotballspillere for Beijing Guoan FC
Personer fra Trondheim kommune